इंसान कर्म करे फल की इच्छा ना रखे: दिव्यानंद
डेराबाबा धनीराम में धार्मिक आयोजन के दौरान महामंडलेश्वर स्वामी दिव्यानंद जी ने कहा कि इंसान को जीवन में अच्छे कर्म करने चाहिए।
84 लाख योनियों में से मानव जन्म किस्मत वालों को मिलता है और इस जन्म में इंसान को नेक कार्यों की तरफ ध्यान देना चाहिए। नेक कार्य करके ही मोक्ष रूपी लक्ष्मी को हासिल किया जा सकता है और आवागमन के चक्कर से मुक्ति पाई जा सकती है। उन्होंने कहा कि इंसान कर्म करने पर ध्यान करे ना कि फल की इच्छा रखे। ईश्वर के दरबार में देर जरूर है, लेकिन अंधेर नहीं। हरेक इंसान को चाहिए कि वह रोजाना देव दर्शन करने के अलावा गुरू उपासना, दान, तप, संयम का पालन करे और ऐसा करके ही जीवन को सफल बनाया जा सकता है। स्वामी दिव्यानंद ने कहा कि मानव जन्म पाने के बाद जो लोग थोड़े से कष्ट आने पर भयभीत होकर आत्महत्या का मार्ग चुनते है, उन्हें नारकीय जीवन मिलता है। इसलिए मनुष्य को बुरे कर्मों से बचना चाहिए। सुनील वधवा ने बताया कि बुधवार को हवन यज्ञ के दौरान भंडारे का आयोजन होगा।
डेरे में महामंडलेश्वर के प्रवचनों को सुनते हुए संगत।
hin_Deva hin_Deva hin_Deva hin_Deva